《丹桂》
明代·林俊

凉入金风利，香浮玉树幽。月移天上种，名动世间秋。

炎德文昌盛，丹砂火候柔。赏心惭酒分，晴倚水西楼。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。